Programació nadalenca a Sueca - El Seis Doble
POBLACIONES » Sueca » Programació nadalenca a Sueca
Programació nadalenca a Sueca
Visita anticipada del Pare Nadal, el dissabte 23 de desembre a partir de les 18:00 hores
L'Ajuntament de Sueca ha fet públic el nou calendari d'activitats nadalenques. Com cada any, el consistori suecà organitza una extensa programació per a tots els públics, una agenda que es treballa de manera transversal des de diferents departaments, dedicada molt especialment al públic infantil i familiar, aquell que viu més intensament estes dates plenes d'il·lusió i màgia. Ses Majestats, els mateixos Reis d'Orient Gaspar, Melcior i Baltasar han vingut a Sueca per presentar-la.
A la programació estable de festes dels darrers anys, s'hi suma alguna activitat nova com ara el teatre musical L'amenaça del Pirata Barbanegra, queserà a l'aire lliure, a la plaça de l'Ajuntament, el dimecres 3 de gener, a les 11:30 h.
Tampoc no faltarà la visita anticipada del Pare Nadal, el dissabte 23 de desembre a partir de les 18:00 h., i dels patges reials, el 3 i 4 de gener a partir de les 11:00 h., que acudiran a la plaça de l'Ajuntament per recollir les cartes amb els desitjos dels més menuts.
Com a novetat, s'amplien de dos a tres les jornades de la Fira de Nadal, una de les iniciatives més reeixides de les últimes edicions. El Pavelló Poliesportiu Cobert tornarà a convertir-se en una pista multijoc els pròxims dissabte 23 ( 17:00 – 20:00 h.), diumenge 24 i dimarts 26 de desembre (11:00-14:00 i 17:00-21:00 h).
Pel que fa a les activitats culturals, destaquen quatre variades propostes infantils que van des del musical a l'espectacle de màgia, passant pel teatre i el concert. El dimecres, 27 de desembre, Doroty i els seus amics portaran fins a Sueca el musical El Mago de Ozal Centre Municipal Bernat i Baldoví, a les 18:00 h. Dijous, 28 de desembre, serà el torn de Dani Miquel i els Ma, Me, Mi, Mo, Músics, que també vindran al CM Bernat i Baldoví, a les 18:00 h. Des del mateix escenari, el divendres 29 de desembre, el públic serà convidat a una expedició màgica amb l'espectacle Viatge a la lluna, de Nacho Diago. I les activitats finalitzaran el diumenge 7 de gener amb una proposta dolça, el teatre El secret del xocolate, de Gòrmic, que s'ha programat a les 18:00 h, al CM Bernat i Baldoví.
També des de Joventut s'han organitzat dos jornades de tallers nadalencs, el 28 i 29 de desembre, a les 18:30 h. al Casal Jove.
A estes propostes se sumen les activitats ja arrelades a la celebració del Nadal a Sueca com els tradicionals concerts de Nadal, el “Festival de Nadales”, la celebració de “La Nit de Nadal”, l'exposició de Betlems, que arriba este any a la seua 36ª edició, el sorteig de la Piràmide del Comerç Local, les propostes esportives com la Cursa Nadalenca i el 3 Sport o la cavalcada de Reis, entre d'altres.
L'Ajuntament de Sueca ha editat un fullet amb el programa de mà que es podrà recollir als punts habituals instal·lats en diferents edificis municipals.
Sueca organitza la VII Cursa Nadalenca
Per al dissabte 21, a les 19 hores, la penya Poc a Poc i la Regidoria d’Esports han organitzat la VII Cursa Na...
Sueca acull este cap de setmana la X edició de la cursa nadalenca
Este dissabte 7 de gener tindrà lloc la X edició de la cursa nadalenca no competitiva que fou aplaçada degut a...